Document ID: 32010R0998
Publication Date: 2010-11-05

Title and Content:
KOMISIJAS REGULA (ES) Nr. 998/2010
(2010. gada 5. novembris)
par atļauju izmantot Enterococcus faecium DSM 7134 kā pārtikas piedevu gaļas cāļiem (atļaujas turētājs Lactosan GmbH & Co KG)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
tā kā:
(1)
Regulā (EK) Nr. 1831/2003 noteikts, ka dzīvnieku barības piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība.
(2)
Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
(3)
Pieteikums attiecas uz atļauju izmantot Enterococcus faecium DSM 7134 kā barības piedevu cāļu nobarošanai, kuru jāklasificē piedevu kategorijā “zootehniskās piedevas”.
(4)
Enterococcus faecium DSM 7134 lietošana atšķirtiem sivēniem un nobarojamām cūkām ir atļauta ar Komisijas Regulu (EK) Nr. 538/2007 (2), sivēnmātēm - ar Komisijas Regulu (EK) Nr. 1521/2007 (3), un pagaidu atļauja uz četriem gadiem bija piešķirta lietošanai gaļas mājputniem ar Komisijas Regulu (EK) Nr. 521/2005 (4).
(5)
Lai pamatotu pieteikumu atļaujai lietot preparātu gaļas cāļiem, ir iesniegti jauni dati. Eiropas Pārtikas nekaitīguma iestāde (“iestāde”) 2010. gada 27. maija atzinumā (5) secināja, ka Enterococcus faecium DSM 7134 ieteiktajos lietošanas apstākļos nav nelabvēlīgas ietekmes uz dzīvnieku veselību, cilvēku veselību vai vidi un ka minētā preparāta izmantošana mērķa sugu dzīvnieku barībā var būt efektīvs līdzeklis, lai uzlabotu to zootehniskos parametrus. Iestāde uzskata, ka nav nepieciešamas īpašas prasības pēcpārdošanas uzraudzības veikšanai. Tā arī pārbaudīja ziņojumu par barībā lietotās dzīvnieku barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
(6)
Enterococcus faecium DSM 7134 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu jāļauj lietot, kā norādīts šīs regulas pielikumā.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 5. novembrī

Classification:
Level 1 Categories: 100149
100147
100157
100156
Level 2 Categories: 100259
100215
100250
100196
Level 3 Categories: 13
711
1277
2479
6052
1268
All Categories: 1277
1590
3408
3730
5451
6052
768